armvectores/hy_wikipedia_2023 huggingface dataset:
Ֆիգարի

Ֆիգարի (ֆր.՝ Figari), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Գրան Սյուդ կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A114։


== Բնակչություն ==
Համայնքի բնակչությունը 2008 թվականին կազմում էր 1157 մարդ։


== Տնտեսություն ==
Համայնքում լայն տարածում ունի խաղողագործությունը։ Այստեղ դրա մշակման մակերեսը կազմում է շուրջ 153 հա։ Խաղողի բերքի մեծամասնությունից ստանում են Corse-Figari գինին։


== Տրանսպորտ ==

Figari Sud-Corse օդանավակայանը Կորսիկայում համարվում է երրորդը ըստ մեծության։ Այն բացվել է 1975 թվականին։ Թռիչքուղու երկարությունը կազմում է 2500 մետր։ 2004 թվականին այս օդակայանից օգտվել են թվով 254 000 ուղևորներ, որից 117 000-ը Փարիզ, 63 000-ը Մարսել, 34 000-ը Նիցցա իսկ մնացած 37 000-ը՝ չարտերային։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Արխիվացված պատճենը» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-07  
«Ֆիգարի» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Շարուքար (լեռնագագաթ, Տավուշի մարզ)

Անվան այլ կիրառումների համար տե՛ս՝ Շարուքար (այլ կիրառումներ)Շարուքար, Շարուկար, լեռնագագաթ Հայաստանի Տավուշի մարզում, Իջևանի լեռնահամակարգում (Կայենի լեռնաշղթա), Իջևան քաղաքից 12 կմ արևմուտք։ Բարձրությունը՝ 1896 մետր։ Ծալքավոր է, լանջերի մեծ մասն՝ անտառապատ։


== Ծանոթագրություններ ==
Լիիուսե

Լիիուսե (էստ․՝ Lõiuse), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 114 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սենտ Մոր

Սենտ Մոր (ֆր.՝ Sainte-Maure), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 1421 մարդ, բնակչության խտությունը` 67.93 մարդ/կմ²։ Բնակավայրը զբաղեցնում է 20.92 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 75 կմ հարավ, Տրուա քաղաքից` 6 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 959 աշխատունակ (15-64 տարեկան)  բնակիչ, որոնցից ակտիվ էին 624-ը, իսկ ոչ ակտիվները` 335։ Ակտիվության ցուցանիշը կազմում է 65,1 %։ 624 աշխատունակ մարդկանցից աշխատել է 587 անձ (300 տղամարդ և 287 կին)։ Գործազուրկ են եղել 37 անձ (13 տղամարդ և 24 կին)։ 335 անաշխատունակներից 156-ը եղել են աշակերտներ կամ ուսանողներ, 131-ը` թոշակառուներ, իսկ 48-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շչեչենկի

Շչեչենկի (ռուս.՝ Щеченки), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8657) Ցեդրուս

(8657) Ցեդրուս (անգլ.՝ Cedrus), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 16-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,86929 ա. մ., առավելագույնը մոտենում է 2,6992 ա. մ. հեռավորության վրա և հեռանում 3,0394 ա. մ., իսկ Երկրի ուղեծրին Ցեդրուս աստերոիդը նվազագույնը մոտենում է 1,7087 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1775,25 երկրային օրվա ընթացքում, իր ուղեծրով շարժվելով միջինում 0,202788 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8657) Ցեդրուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թանգիպահոա շրջան (Լուիզիանա)

Թանգիպահոա շրջան (անգլ.՝ Tangipahoa Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.132 կմ² է, բնակչությունը՝ 121.097 մարդ (2010 թ. տվյալներով)։ Շրջկենտրոնն է Ամիտ բնակավայրը։ Կազմավորվել է 1868 թ.։
Փարիզի Աստվածամոր մզկիթը (վեպ)

Փարիզի Աստվածամոր մզկիթ, ռուս գրող Ելենա Չուդինովայի վեպ-հակաուտոպիա։ Վեպի իրադարձությունները տեղի են ունենում 2048 թվականին Ֆրանսիայում, որտեղ իշխանությունը գտնվում է մուսուլման իմիգրանտների ձեռքում։ Գիրքը գրված է ուղղափառ թեքումով։ Չուդինովան իրեն համոզված քրիստոնյա համարելով՝ իր վեպի ժանրը նկարագրում է որպես «վեպ-միսիա»։


== Տես նաև ==
Մասկավյան Մեքքա
Աղվերան (Բաբերդի գավառ)

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 40 կմ հարավ-արևելք, Ճորոխ գետի վերին հոսանքի տարածքում, Բաբերդ-Էրզրում ճանապարհի վրա։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լանկաստեր շրջան (Փենսիլվանիա)

Անվան այլ կիրառումների համար տե՛ս՝ Լանկաստեր շրջան (այլ կիրառումներ)Լանկաստեր շրջան (անգլ.՝ Lancaster County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.549 կմ² է, բնակչությունը՝ 519.445 մարդ (2010 թ. տվյալներով)։ Շրջկենտրոնն է Լանկաստեր բնակավայրը։ Կազմավորվել է 1729 թ.։
Քևին Զեգերս

Քևին Ջոզեֆ Զեգերս (անգլ.՝ Kevin Joseph Zegers, սեպտեմբերի 19, 1984(1984-09-19), Վուդսթոք, Oxford County, Օնտարիո, Կանադա), կանադացի դերասան։ Հայտնի է «Մեռելների լուսաբացը», «Transamerica», «Տղան աղջկա մեջ», «50 քայլող դիակներ», «Սառածները» ֆիլմերով։


== Կենսագրություն ==
Ծնվել է կանադական Վուդստոկ փոքրիկ քաղաքում (նահանգ Օնտարիո) քարհանքում աշխատող Ջեյմս Զեգերսի և ուսուցչուհի Մերի Էլլեն Զեգերսի ընտանիքում։ Քևինն ունի երկու քույր՝ Քրիստան և Քեթին։
Նա մեծացել է Վուդստոկում, 2002 թվականին ավարտել է Սուրբ Մարիի (անգլ.՝ St. Mary's Catholic High School) դպրոցը։ Դեռ 6 տարեկանց նկարահանվել է գովազդային հոլովակներում (30- ից ավել)։ Ինչպես նաև հանդես է եկել որպես մոդել։
Առաջին անգամ հեռուստաֆիլմում հայտնվել է, երբ դեռ 7 տարեկան էր՝ փոքրիկ դեր «Շտապ պահանջվում է աստղ» (անգլ.՝ Life With Mikey, 1993): Հետագայում նկարահանվել է մի շարք սերիալներում և սարսափ ֆիլմերում։
Ֆելիսիթի Ֆուֆֆմանի հետ խաղացել է գլխավոր դեր «Transamerica» ֆիլմում, որն 2 անգամ արժանացել է «Օսկարի»:Թոբի Քևինի դերի համար ստացել է Կաննի կինոփառատոնի մրցանակներից մեկը։ 2006 թվականին նկարահանվել է «Տղան աղջկա մեջ» ֆիլմում Սամիրա Արմսթրոնգի փոխարեն։
2008 թվականին նկարահանվել է «50 քայլող դիակներ» ֆիլմում։


== Ֆիլմագրություն ==
2003 - Սմոլվիլի գաղտնիքը - Սեթ Նելյսոն
2004 - Մեռելների լուսաբացը - Թերրի
2004 - Վերադարձ Քնաթաթախ Հովիտ - Իան Քրեսթոն
2004 - Հաուս - Բրենդոն Մերրելլ
2005 - Transamerica - Թոբի
2006 - Տղան աղջկա մեջ - Վուդի
2008 - 50 քայլող դիակներ - Շոն
2009-2011 - Բամբասկոտը - Դեմիեն Դալգարտ
2010 - Սառածները - Դեն Ուոքեր
2013 - Մահվան գործիքները։ Ոսկորների քաղաք - Ալեք Լայթվուդ


== Մրցանակներ և նոմինացիաներ ==
1998 – «Օդի թագավոր» գեղարվեստական ֆիլմում կատարած դերի համար արժանացել է լավագույն երիդասարդ դերասան մրցանակին։
2006 – Կաննի կինոփառատոնում արժանացել է Chopard Trophy Award- ին։


== Ծանոթագրություններ ==
Մոլդովա (Ռումինիայի պատմական շրջան)

Անվան այլ կիրառումների համար տե՛ս՝ Մոլդովա (այլ կիրառումներ)
Մոլդովան (ռումիներեն՝ Moldova), պատմական շրջան Ռումինիայի հյուսիսարևելյան մասում՝ Արևելյան Կարպատյան լեռների և Պրուտ գետի միջև։ Սահմանակից է Մունթենիային, Տրանսիլվանիային, Հարավային Բուկովինային։


== Տես նաև ==
Մոլդովա
Մոլդովացիներ
Գելլիխ

Գելլիխ, լեռ Արցախի Հանրապետության Փոքր Կովկաս լեռնահամակարգում՝ Ղարաբաղի բարձրավակնդակում՝ Ջևանշիրի շրջանում։


== Ծանոթագրություններ ==
Ռիկսինո

Ռիկսինո (ռուս.՝ Рыксино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անանինդեուա

Անանինդեուա (պորտ.՝ Ananindeua), համայնք Բրազիլիայում՝ Պարա նահանգի կազմում։ Գտնվում է Բելենի ագլոմերացիաում։ Մտնում է Բելենի գավառի կազմի մեջ։ Բնակչությունը կազմում է 484 600 մարդ՝ 2006 թվականի տվյալներով։ Գրավում է 185,057 կմ2 տարածք։ Բնակչության խտությունը՝ 2.618,6 մարդ/կմ²։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 2.174.697.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 4.510,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,782 (տվյալները՝ ՄԱԿ-ի զարգացման ծրագրի)։
Շտեֆան Մեծի հուշարձան

Շտեֆան Մեծի հուշարձան (ռումիներեն՝ Ştefan cel Mare), հուշարձան Մոլդովայի մայրաքաղաք Քիշնևում՝ նվիրված Մոլդովայի հոսպոդար Շտեֆան III Մեծին։ Քիշնևի գլխավոր հուշարձանն է համարվում և Մոլդովայի կարևորագույն սիմվոլը։


== Պատմություն ==
Հուշարձանը նվիրված է Մոլդովայի հոսպոդար Շտեֆան Մեծին, ով երկիրը կառավարել է 1457 թվականի ապրիլի 12-ից մինչև 1505 թվականի հուլիսի 2-ը։
1923 թվականին քանդակագործ Ալեքսանդու Պլամադյալային առաջարկվեց մշակել Շտեֆան Մեծի հուշարձան ստեղծելու նախագիծ։ Քանդակի անդրիի ստեղծման համար օգտագործվեց մի մանրանկար, որտեղ պատկերված է հոսպոդարը։ Այդ մանրանկարը թվագրվում է 1475 թվականին և գտնվել է Խումորսի վանքում (ժամանակակից Ռումինիայի տարածք)։ Այսպիսով այն հանդիսացավ Շտեֆան Մեծի դեմքի քանդակման համար գլխավոր աղբյուրը։


== Կառուցվածք ==
Շտեֆան Մեծը քանդակված է թագով և զգեստավորված է մոլդովական շքեղ հանդերձանքով։ Պատվանդանը կառուցված է Սորոկյան շրջանի Կոսոուցի գյուղի ճերմակ քարով։ Արքայի վեր պարզած ձախ ձեռքին խաչ է քանդակված։ Աջ ձեռքով առջևում պահում է արքայական սուրը։

1927 թվականին հուշարձանը ձուլվել է բրոնզից և տեղադրվել է Քիշնևի ամենահին այգիներից մեկում (ներկայումս «Շտեֆան Մեծի» անվան այգի)։ Ճարտարապետական ձևավորման հեղինակն է համարվում Եվգենի Բերնարդացցին։


== Տեղադիրք ==
Արձանը տեղադրված է «Շտեֆան Մեծի» անվան այգու գլխավոր մուտքի առջև։ Հարակից գտնվում են «Ազգային մեծ հավաքի հրապարակը» և «Շտեֆան չել Մարեի անվան պողոտան», որոնք կազմում են Քիշնևի սիրտն ու զարկերակը։


== Հետաքրքիր փաստեր ==
1940 թվականին Շտեֆան Մեծի մոլի երկրպագուներից մեկը, ով ռումինացի գեներալ էր, պնդեց, որ արձանը հանեն և տեղափոխեն Ռումինիա։ Այսպիսով հուշարձանը ապամոնտաժվեց և տեղափոխվեց ռումինական Վասլույ քաղաք։ Տեղադրվեց Սուրբ Հովհաննես Մկրտիչ եկեղեցու մոտ, որը ժամանակին հենց Շտեֆան Մեծն էր կառուցել։ Քիշնևում մնացած պատվանդանը այդ ժամանակ պայթեցվել է։
1942 թվականին հուշարձանը վերադարձրել են Քիշնևին, իսկ 1944 թվականին կրկին ուղարկվել է Ռումինիա։
1945 թվականին զուտ պատահականության բերումով արձանը նկատել է Ալեքսանդու Պլամադյալայի աշակերտուհի քանդակագործ Կ.Ս. Կոբիզևան։ Նա արձանը նկատել էր անտառապուրակում՝ ձյունով ծածկված։ Վերջինս անմիջապես դիմում է գնդապետ Վորոշիլովին։ Շուտով արձանը ուղարկեցին Քիշնև։ 1945 թվականի հունիսի 23-ին քննարկվեց հուշարձանի վերականգնման հարցը։
1989 թվականին Շտեֆան Մեծի քանդակը դարձավ «նորապսակ»։ Բանաստեղծուհի Լեոնիդա Լարին ամուսնացավ արձանի հետ։ Նա հայտնեց, որ ազգի վերածնունդը նա առավել վեր է դասում, քան իր ընտանիքը։ Լեոնիդան ազգությամբ ռուս ամուսնուց ապահարզան պահանջեց։ Ուղղափառ քահանա Պյոտոր Բուբուրուզը (ով Լեոնիդա Լարիի հետ միասին նախկին ԽՍՀՄ գերագույն խորհրդի ժողովրդական դեպուտատ էր) անցկացրեց ամուսնական արարողակարգը բանաստեղծուհու և Շտեֆան Մեծի արձանի միջև։


== Տե՛ս նաև ==
Շտեֆան Մեծ


== Ծանոթագրություններ ==


== Արտաքին հղումներ ==
Памятник Штефану Великому в Кишинёве.
Семёнова Ю. Возвращение на круги своя: Как путешествовал памятник Штефану Великому // Независимая Молдова. —Кишинёв, 02.07.2004.
Штефан жил, Штефан жив, Штефан будет жить // Комсомольская Правда в Молдове. —Кишинёв, 04.12.2004.
Պերշոտրավնևոե (գյուղ, Զենկովի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Պրիլիվշչինա, Մոլոտովո։
2001 թվականի տվյալներով Պերշոտրավնևոե գյուղում բնակվում էր 297 մարդ։ Բնակավայրը զբաղեցնում է 1509 կմ² տարածք։ Բնակչության խտությունը կազմում էր 196,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիդերլանդները Մանկական Եվրատեսիլ երգի մրցույթում

}}
Նիդերլանդները Մանկական Եվրատեսիլ երգի մրցույթին մասնակցում է մրցույթի հիմնադրման օրվանից՝ 2003 թվականից։ Այն մեկն է այն 4 պետություններից, որը մասնակցել է մրցույթին բոլոր տարինեիրն։
Նիդերլանդական հեռարձակողը AVRO հեռուստաընկերությունն է, որը կազմակերպում է նախընտրական փուլեր, որոնց միջոցով ընտրվում են մասնակիցները։
Նիդերլանդները Մանկական Եվրատեսիլ երգի մրցույթում հաղթել է 2009-ին, երբ երկիրը ներկայացնում էր Ռալֆ Մաքենբախը իր "Click Clack" երգով։
Նրանք մրցույթը հյուրընկալել են 2 անգամ՝ 2007 թվականին Ռոտերդամի Ահոյ սրահում և 2012-ին Հեյնիկեն սրահում։


== Մասնակցումներ ==


== Քվեարկության պատմություն ==
Նիդերլանդները տվել է ավելի շատ միավորներ

Նիդերլանդները ստացելէ ամենաշատ միավորները


== Մանկական Եվրատեսիլը Նիդեռլանդներում ==
(3013) Դոբրովոլևա

(3013) Դոբրովոլևա (անգլ.՝ Dobrovoleva), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,359002 ա. մ., առավելագույնը մոտենում է 2,0254 ա. մ. հեռավորության վրա և հեռանում 2,6926 ա. մ.։ Արեգակի շուրջ մեկ ամբողջական պտույտ է կատարում 1323,4 երկրային օրվա ընթացքում, իր ուղեծրով շարժվելով միջինում 0,272027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3013) Դոբրովոլևա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միացինա

Միացինա (իտալերեն՝ Miazzina), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 420 մարդ (2008 թվականի տվյալներով)։ Բնակչության խտությունը՝ 20 մարդ/կմ²։ Տարածքը՝ 21 կմ²։ Փոստային ինդեքս՝ 28056։ Հեռախոսային կոդ՝ 0323։
Բնակավայրի հովանավորն է համարվում սուրբ Լուչիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝0323 494101


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոնվալե

Մոնվալե (իտալերեն՝ Monvalle), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 1719 մարդ։ Բնակչության միջին խտությունը՝ 430 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 21020: Հեռախոսային կոդը՝ 0332։


== Ծանոթագրություններ ==
Օսկիրի

Օսկիրի (իտալ. Oschiri), կոմունա Իտալիայում՝ Սարդինիա մարզի Օլբիա-Տեմպիո գավառում։ Սահմանակից է Ալա դեի Սարդի, Բերկիդա, Բուդուզո, Օցիերի, Պատադա, Տեմպիո Պաուզանիա, Տուլա համայնքներին։ Բնակչությունը կազմում է 3749 մարդ, բնակչության խտությունը կազմում է 17,35 մարդ/կմ2։ Զբաղեցրած տարածքը 216,07 կմ2 է։ Փոստային ինդեքս՝ 7027, հեռախոսային կոդ՝ 079։
Բնակչության բարեխոսն է համարվում Սուրբ Դեմիտրիոս Թեսալոնիկցին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Օսկիրիի պաշտոնական կայքէջը
(2070) Հյումասոն

(2070) Հյումասոն (անգլ.՝ Humason), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 14-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,249815 ա. մ., առավելագույնը մոտենում է 1,9002 ա. մ. հեռավորության վրա և հեռանում 2,5994 ա. մ.։ Արեգակի շուրջ մեկ ամբողջական պտույտ է կատարում 1232,59 երկրային օրվա ընթացքում, իր ուղեծրով շարժվելով միջինում 0,292068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2070) Հյումասոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Սնեգիրյով

Սնեգիրյով Վլադիմիր Ֆեռդորռվիչ (ռուս.՝ Владимир Фёдорович Снегирёв, հունիսի 27 (հուլիսի 9), 1847, Մոսկվա, Ռուսական կայսրություն - դեկտեմբերի 19 1916 (հունվարի 1 1917), Մոսկվա, Ռուսական կայսրություն), ռուս բժիշկ, Ռուսաստանում գինեկոլոգիայի հիմնադիրներից։
1870 թվականին ավարտել է Մոսկվայի համալսարանի բժշկական ֆակուլտետը, 1884 թվականից՝ նույն համալսարանի պրոֆեսոր։ Աշխատանքները հիմնականում վերաբերում են վիրահատական գինեկոլոգիայի հարցերին, մշակել է արգանդի, ձվարանների հեռացման, կանանց սեռական օրգանների արատների բուժման, հեշտոցի իջվածքի և արտանկման դեպքում սևեռման (ամրացման) մի շարք նոր մեթոդներ։ Ռուսաստանում առաջինն է գրել գինեկոլոգիայի հիմնարար ձեռնարկ («Արգանդային արյունահոսություններ», 1884 թվական), որին բժիշկներն անվանել են «գինեկոլոգիայի հանրագիտարան»։ Եղել է գինեկոլոգների կատարելագործման առաջին ինստիտուտի կազմակերպիչը (1896 թվական) և տնօրենը։ Սնեգիրյովի նախաձեռնությամբ գինեկոլոգիան դասավանդվել է որպես բժշկության ինքնուրույն առարկա։ Ռուսաստանի և արտասահմանյան երկրների մի շարք գիտական ընկերությունների պատվավոր և իսկական անդամ էր։ Սնեգիրյովի անունով է կոչվում Մոսկվայի I բժշկական ինստիտուտի մանկաբարձության և գինեկոլոգիայի կլինիկան։
Աստերոիդների ցանկ (121001-121100)

Աստերոիդների ցանկ (120901-121000)  • Աստերոիդների ցանկ  • Աստերոիդների ցանկ (121101-121200)
 Աստերոիդների ցանկ (120901-121000)  • Աստերոիդների ցանկ  • Աստերոիդների ցանկ (121101-121200)
Կարաքիլիսա (Դիարբեքիրի գավառ)

Կարաքիլիսա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Խարբերդ-Դիարբեքիր ճանապարհի ձախ կողմում, Դիարբեքիր քաղաքից 11 կմ հյուսիս։
XIX դարի կեսերին գյուղում ապրում էին նաև հայեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յամի (գյուղ, Պուտիլայի շրջան)

Անվան այլ կիրառումների համար տե՛ս՝ Յամի (այլ կիրառումներ)Յամի (ուկրաիներեն՝ Ями), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Յամի գյուղում բնակվում էր 210 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստղագիտության օր

Աստղագիտության օր (Աստղագիտության միջազգային օր, ԱՄՕ), ամենամյա միջոցառում, որը միավորում է աստղագիտությամբ հետաքրքրվողներին։

Գարնանային աստղագիտության օրը սովորաբար նշվում է շաբաթ օրը՝ ապրիլի կեսերից մինչև մայիսի կեսերը, Լուսնի 1-ին քառորդի ժամանակ կամ նրանից առաջ։
Աշնանային աստղագիտության օրը նույնպես նշվում է շաբաթ օրը՝ Լուսնի 1-ին քառորդի ժամանակ կամ նրանից առաջ՝ սեպտեմբերի կեսերից մինչև հոկտեմբերի կեսերը։


== Պատմություն ==

Աստղագիտության միջազգային օրը (անգլ.՝ Astronomy Day) հայտնվել է  1973 թվականին Ամերիկայի Միացյալ Նահանգներում՝ Bringing Astronomy to the People նշանաբանով։ Այնուամենայնիվ, 19-րդ դարի սկզբից աստղագիտության սիրահարները, աստղագիտական ​​ակումբների և նրանց միավորող շրջանակների հովանավորությամբ, համեմատաբար կանոնավոր կերպով կազմակերպել են աստղային երկնքի զանգվածային ցուցադրումներ՝ այս գիտությունը հանրահռչակելու նպատակով։ Աստղագետները փորձել են իրենց միջոցառումները հարմարեցնել տարբեր աստղագիտական ​​միջոցառումների (Լուսնի խավարումներ կամ Արեգակի խավարումներ, գիսաստղերի ի հայտ գալը, մոլորակների միացումները և Ասուպների հոսքերը և այլն) հետ։
Տոնի ծննդյան տարեթիվը համարվում է 1973 թվականը, քանի որ հենց այդ ժամանակ է եղել, որ նման միջոցառումներին ավելի կանոնակարգված մոտեցման գաղափարը, որը ձևակերպել էր Դուգլաս Բերգերը, առաջին անգամ գործնականում իրականացվել է Միացյալ Նահանգներում։ Այս ամսաթիվը շատ արագ հայտնվել է աստղագիտական ​​շրջանակներում։
2007 թվականին ավելացվել է Աշնանային աստղագիտության օրը։ Այն նաև ընկնում է շաբաթ օրը՝ լուսնի առաջին քառորդ փուլի մոտ՝ սեպտեմբերի կեսերից մինչև հոկտեմբերի կեսերը։
Այժմ, որպես կանոն, այս տոնը նշվում է այն մարդկանց կողմից, ովքեր սիրում են աստղագիտական մարմինների և դրանց համակարգերի կառուցվածքի, հատկությունների, ծագման և զարգացման գիտությունը (մինչև ամբողջ Տիեզերքը) շաբաթ օրը, երբ Լուսինը գտնվում է առաջին քառորդ փուլի մոտ՝ ընկնելով ապրիլի կեսերից մինչև մայիսի կեսերն ընկած ժամանակահատվածում։ Այսպիսով, 2009 թվականին, որը Միջազգային աստղագիտական ​​միության և ՅՈՒՆԵՍԿՕ-ի կողմից հայտարարվել է որպես «Աստղագիտության միջազգային օր»։ Այս ամսաթիվը գրիգորյան օրացույցով ընկել է մայիսի 2-ին։


== ԱՄՕ ամսաթվեր ==


== Տես նաև ==
Տիեզերագնացության օր
Միջազգային աստղագիտական միություն
Սիրողական աստղագիտություն


== Աղբյուրներ ==
Տոների օրացույց
Աստղագուշակ


== Արտաքին հղումներ ==
Միջազգային տոներ → Աստղագիտության օր
Մի քանի գործնական առաջարկություններ Աստղագիտության միջազգային օրվա նախապատրաստման և անցկացման համար
Astronomy Day (անգլ).


== Ծանոթագրություններ ==
(7583) Ռոզեգեր

(7583) Ռոզեգեր (անգլ.՝ Rosegger), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 17-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,998577 ա. մ., առավելագույնը մոտենում է 2,8115 ա. մ. հեռավորության վրա և հեռանում 3,1856 ա. մ.։ Արեգակի շուրջ մեկ ամբողջական պտույտ է կատարում 1896,58 երկրային օրվա ընթացքում, իր ուղեծրով շարժվելով միջինում 0,189815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7583) Ռոզեգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Մանվիե Բոկաժ

Սեն Մանվիե Բոկաժ (ֆր.՝ Saint-Manvieu-Bocage), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 558 մարդ, բնակչության խտությունը` 47.37 մարդ/կմ²։ Բնակավայրը զբաղեցնում է 11.78 կմ² տարածք։
2017 թվականի հունվարից Սեն Սևե Կալվադոս, Շամ դյու Բուլ, Կուրսոն, Ֆոնտեներմոն, Լը Գաստ, Լը Մենիլ Բենուա, Լը Մենիլ Կոսուա, Մենիլ Կլենշան և Սետ Ֆրեր համայնքների հետ միասին հանդիսանում է Նու դը Սիեն համայնքի մաս։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 349 աշխատունակ (15-64 տարեկան)  բնակիչ, որոնցից ակտիվ էին 273-ը, իսկ ոչ ակտիվները` 76։ Ակտիվության ցուցանիշը կազմում է 78,2 %։ 273 աշխատունակ մարդկանցից աշխատել է 251 անձ (137 տղամարդ և 114 կին)։ Գործազուրկ են եղել 22 անձ (11 տղամարդ և 11 կին)։ 76 անաշխատունակներից 30-ը եղել են աշակերտներ կամ ուսանողներ, 32-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գալիպոլի (ֆիլմ)

Անվան այլ կիրառումների համար տե՛ս՝ Գալիպոլի (այլ կիրառումներ)«Գալիպոլի» (անգլ.՝ Gallipoli), ավստրալիական գեղարվեստական կինոնկար-դրամա՝ նկարահանված 1981 թվականին։ Ֆիլմի ռեժիսորն է Փիթեր Ուիրը։ Գլխավոր դերակատարներն են Մել Գիբսոնն ու Մարկ Լին։ Այս կինոնկարը համարվում է լավագույն հակապատերազմական ժապավեններից մեկն աշխարհում. արժանացել է բազմաթիվ ավստրալիական և միաջազգային մրցանակների։


== Սյուժե ==
Ժապավենը պատմում է երկու ընկերների մասին, որոնք Առաջին համաշխարհային պատերազմի տարիներին ծառայում են ավստրալիական բանակում։ Երիտասարդները դեմառդեմ են կանգնում այդ պատերազմի սարսափներին, երբ նրանց ուղարկում են ծառայության դեպի Թուրքիա, որտեղ նրանք մասնակցում են Դարդանելիի օպերացիային։ Նրանք մարտնչեցին 1915 թվականի օգոստոսի 7-ին, որին մասնակից դարձան ավստրալիական և նորզելանդական զորամիավորումմերը։
«Գալիպոլի» ֆիլմը բաղկացած է երկու մասերից։ Առաջին մասում ցուցադրվում է Ավստրալիայի հասարակության կյանքը 20-րդ դարի սկզբներին, այնտեղ բնակվող մարդկանց տրամադրությունները։ Ռեժիսորը պատմում է երկու երիտասարդ ընկերների ծանոթության պատմությունը, որոնց միջև շուտով ձևավորվում է ընկերությունը։ Սակայն աշխարհում սանձազերծվում է Առաջին համաշխարհային պատերազմը և ընկերները, ովքեր էությամբ ռոմանտիկներ էին, որպես կամավոր են գրվում Ավստրալիայի բանակում։ Նրանց սկզբում ուղարկում են Եգիպտոս, որպեսզի սովորեն զինվորական դպրոցում, որից հետո նրանք ընկնում են իսկական պատերազմի թատերաբեմ։ Ընկերները հայտնվում են թուրքական բանակի դեմ մարտնչող զորամիավորումներից մեկում։
Կինոնկարի երկրորդ մասը պատմում է բուն Գալիպոլիի ճակատամարտի մասին, երբ Ավստրալանորզելանդական զորամիավորումները պարտություն կրեցին թուրքական բանակից։ Երկու ընկերները սկզբից չգիտեն, որ մասնակցելու են այդ ճակատամարտին, սակայն, ի հեճուկս նրանց, երկուսին էլ ուղարկում են այդ անհուսալի գրոհին՝ ընդդեմ թշնամու գնդացիրների...


== Դերերում ==


== Նկարահանող խումբ ==
Ռեժիսոր՝ Փիթեր Ուիր
Մոնտաժ՝ Ուիլյամ Անդերսոն
Դեկորացիա՝ Հերբերթ Փինթեր
Նկարիչ՝ Ուենդի Ուիր


== Նկարահանումներ ==
Ֆիլմի նկարահանումները հիմնականում կատարվել են Հարավային Ավստրալիայում, այդ թվում և Գալիպոլիի տեսարանները։ Ինչպես նաև որոշ դրվագներ նկարահանվել են Եգիպտոսում (բուրգերի և շուկայի տեսարանները)։
Ֆիլմում հնչում են Ժան Միշել Ժարի («Oxygene»), Թոմազո Ալբինոնիի («Ալբինոնիի Ադաջիո»), Ժորժ Բիզեի («Մարգարիտ որոնողները»), Յոհան Շտրաուսի («Վիեննական անտառի հեքիաթներ» և «Rosen aus dem Süden»), Նիկոլո Պագանինիի («Centone di sonata № 3») երաժշտություններն ու երգերը։


== Ծանոթագրություններ ==


== Արտաքին հղումներ ==
«Գալիպոլի»(անգլ.) ֆիլմը Internet Movie Database կայքում
«Գալիպոլի»(անգլ.) ֆիլմը Rotten Tomatoes կայքում
«Գալիպոլի» Box Office Mojo կայքում
Gallipoli at the National Film and Sound Archive Archived 2012-11-27 at Archive.is
PETER WEIR, GALLIPOLI (1981)
Gallipoli Tour
«Winston Churchill's World War Disaster»
Վլադիմիրովսկի գյուղական խորհուրդ (Սախնովշչինսկի շրջան)

Վլադիմիրովսկի գյուղական խորհուրդ  (ուկրաիներեն՝ Володимирівська сільська рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Վլադիմիրովսկի գյուղական խորհրդում բնակվում էր 698 մարդ։ Բնակավայրը զբաղեցնում է 56.75 կմ² տարածք։ Բնակչության խտությունը կազմում էր 12.3 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արծաթագույն ամպեր

Արծաթագույն ամպեր, լուսարձակող ամպեր մթնոլորտի մեծ բարձրություններում (80–85 կմ)։ Նրանց բնույթը լրիվ պարզված չէ։ Արծաթագույն ամպերը բարակ են և չեն թուլացնում անգամ աստղերի լույսը։ Արձակած լույսի սպեկտրի հետազոտությունները հիմք են տալիս ենթադրելու, որ նրանք բաղկացած են չափազանց մանր սառցային բյուրեղիկներից։ Հյուսիսային կիսագնդում ամռան գիշերներին արծաթագույն ամպեր նկատվում են 50–60° լայնություններում։
Առաջին անգամ նկատել է ռուս աստղագետ Վիտոլդ Ցերասկին (1885)։
Պավոլոչկա (գյուղ, Ռոմանովսկի շրջան)

Պավոլոչկա (ուկրաիներեն՝ Паволочка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1893 թվականին։
2001 թվականի տվյալներով Պավոլոչկա գյուղում բնակվում էր 413 մարդ։ Բնակավայրը զբաղեցնում է 112,1 կմ² տարածք։ Բնակչության խտությունը կազմում էր 3,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5072) Հիոկի

(5072) Հիոկի (անգլ.՝ Hioki), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,907387 ա. մ., առավելագույնը մոտենում է 2,651 ա. մ. հեռավորության վրա և հեռանում 3,1638 ա. մ.։ Արեգակի շուրջ մեկ ամբողջական պտույտ է կատարում 1810,73 երկրային օրվա ընթացքում, իր ուղեծրով շարժվելով միջինում 0,198815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5072) Հիոկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալա (գյուղ, Հելմե շրջան)

Անվան այլ կիրառումների համար տե՛ս՝ ԱլաԱլա (էստ․՝ Ala), գյուղ Էստոնիայի Վալգամաա նահանգի Հելմե շրջանում։
2011 թվականի տվյալներով գյուղում բնակվում էր 238 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եվրոպական գավաթ 1958–59

Եվրոպական գավաթ 1958–59 Եվրոպական գավաթի չորրորդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Ռեյմսին 2–0 հաշվով։ Եզրափակիչը տեղի ունեցավ Շտուտգարտի Մերսեդես-Բենց Արենա մարզադաշտում 1959 թ.-ի հունիսի 3-ին։
Այս մրցաշրջանում առաջին անգամ Ֆինլանդիան և Թուրքիան ուղարկեցին իրենց ազգային չեմպիոններին։ Հունական Օլիմպիակոսը առաջին անգամ մասնակցելով մրցաշարին, չմասնակցեց նրան առաջին խաղից առաջ քաղաքական պատճառաբանմամբ։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1958-59 Եվրոպական գավաթ - արդյունքներ (արխիվ)
Բոլոր գոլ խփողները 1958–59 Եվրոպական գավաթի մրցաշարում (բացառությամբ նախնական շրջանը) protocols UEFA
Կիվիկյուլա (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ԿիվիկյուլաԿիվիկյուլա (էստ․՝ Kiviküla), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լա Սիստերնիգա

Լա Սիստերնիգա (իսպ.՝ La Cistérniga), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Պինարես շրջանում։ Տարածքը կազմում է 32 կմ2։ Բնակչությունը` 8055 մարդ (2010 թվականի տվյալներով)։ Պրովինցիայի վարչական կենտրոնից գտնվում է 6 կմ հեռավորության վրա։


== Պատմություն ==
Քաղաքը հիմնադրվել է 1851 թվականին։


== Ժողովրդագրություն ==


== Արտաքին հղումներ ==
http://www.cisterniga.ayuntamientosdevalladolid.es/
http://www.lacisterniga.es/localizacion.php Archived 2008-02-18 at the Wayback Machine.
Գեյջ շրջան (Նեբրասկա)

Գեյջ շրջան (անգլ.՝ Gage County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.214 կմ² է, բնակչությունը՝ 22.993 մարդ (2010 թ. տվյալներով)։ Շրջկենտրոնն է Բեատրիս բնակավայրը։ Կազմավորվել է 1855 թ.։
Փոշոտիչ մեքենաներ

Փոշոտիչ մեքենաներ, փոշեցան մեքենաներ, գյուղատնտեսական բույսերը չոր փոշենման թունաքիմիկատներով փոշեպատելու համար նախատեսված մեքենաներ կամ ապարատներ։ Կիրառվում է բույսերը հիվանդություններից և վնասատուներից պաշտպանելու նպատակով։ Լինում են տրակտորային կախովի, թիկնաբարձ և ինքնաթիռային։ Տրակտորային փոշոտիչ մեքենաներն օգտագործվում են դաշտային կուլտուրաների, խաղողի և պտղատու այգիների, անտառային տնկարկների փոշեպատման համար։ Թիկնաբարձ փոշոտիչ մեքենաներն նախատեսված են փոքր չափերի և տրակտորի համար անմատչելի տարածությունների փոշեպատման համար։ Ինքնաթիռային փոշոտիչ մեքենաներն արագության և ընդգրկման լայնության շնորհիվ ունեն բարձր արտադրողականություն։
Բեթ Ֆանտասկի

Բեթ Ֆանտասկի (անգլ.՝ Beth Fantaskey, 1965), ամերիկացի մանկագիր և դեռահասների համար նախատեսված գրականության հեղինակ։ 


== Կենսագրություն ==
Հաճախել է Շիփենսփերգի համալսարան, որտեղ ստացել է անգլերենի մասնագետի դիպլոմ։ Մեդիայի պատմության ոլորտի գիտությունների թեկնածու է, Փենսիլվանիայի պետական համալսարանում : Քոլեջից հետո աշխատել է որպես հրապարակախոս և հետագայում դարձել է լրագրող։ 
Նրա դեբյուտային` Jessica's Guide to Dating on the Dark Side պատմվածքը վաճառվել է 45.000 օրինակով, տպագրության առաջին մի քանի ամսում։
Ապրում է Լևիսբուրգում, Փենսիլվանիայում։ Դասավանդում է Սասքվեանայի համալսարանում։


== Ընդունելություն ==
Jessica's Guide to Dating on the Dark Side ևBuzz Kill աստղով նշված ակնարներ են ստացել Publishers Weekly-ում։


== Ընտրված աշխատանքներ ==
Jessica's Guide to Dating on the Dark Side. Harcourt, 2009. 9780152063849
Jekel Loves Hyde. Harcourt, 2010. 9780152063900
Jessica Rules the Dark Side. Harcourt, 2012. 9780547393094
Buzz Kill. HMH Books, 2014. 978-0-547-39310-0
Isabel Feeney, Star Reporter. HMH Books, 2016. 978-0-545-17534-0


== Ծանոթագրություններ ==


== Արտաքին հղումներ ==
Պաշտոնական կայք Archived 2019-05-19 at the Wayback Machine.
Practically Paradise Archived 2020-07-06 at the Wayback Machine. blog at School Library Journal
Վոլֆերշթաթ

Վոլֆերշթաթ  (գերմ.՝ Wolferstadt), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1101 մարդ է (2010 թվականի դեկտեմբերի 31–ի տվյալներով)։ Զբաղեցնում է 30.70 կմ² տարածք։ Պաշտոնական կոդ՝ 09 7 79 231։


== Ծանոթագրություններ ==


== Արտաքին հղումներ ==
Պաշտոնական էջ
Զեգնից

Զեգնից (գերմ.՝ Segnitz) կոմունա Գերմանիայում՝ Բավարիա քաղաքում։ Մտնում է Կիտցինգեն շրջանի մեջ։ Ենթարկվում է Ստորին Ֆրանկոնայո վարչական շրջանին։ Զբաղեցնում է 2,76 կմ² տարածք։ Բնակչությունը ըստ 2011 թվականի տվյալներով 830 մարդ։ Հեռախոսային կոդը՝ 09 6 75 165։


== Ծանոթագրություններ ==
Վիրջիլ Թոմսոն

Վիրջիլ Թոմսոն (անգլ.՝ Virgil Thomson, նոյեմբերի 25, 1896(1896-11-25)[…], Կանզաս Սիթի, Միսսուրի, ԱՄՆ - սեպտեմբերի 30, 1989(1989-09-30), Նյու Յորք, Նյու Յորք, ԱՄՆ), ամերիկյան կոմպոզիտոր և երաժշտական քննադատ։ Կարծիք կա, որ Թոմսոնը ամերիկյան ակադեմիկ երաժշտության միակ հայտնի դեմքն է։


== Ստեղծագործական կարիերայի սկիզբ ==


=== Ուսում ===
Երաժշտությամբ սկսել է զբաղվել իր հարազատ քաղաքում, այդ թվում նաև Գուստավ Շոթլե ղեկավարությամբ։ Ուսումը շարունակել է Հարվարդի համալսարանում, հետո Փարիզում՝ Նադիա Բուլանժեի մոտ։ Իր կյանքի Փարիզյան շրջանում մտերմացել Գերտրուդ Սթայնի հետ, որի լիբրետտոյի վրա հետագայում երկու օպերա գրեց, որոնք կենդանի արձագանք ստացան հասարակության կողմից՝ «Չորս սրբեր երեք գործողությունում» (անգլ.՝ Four Saints in Three Acts, 1927—1928, դրվել է 1934, իրականում օպերայում գործողությունները երեքը չեն, սրբերն էլ չորսը չեն) և «Մեր ընդհանուր մայրը» (անգլ.՝ The Mother of Us All, 1947, Սյուզն Բրաունել Էնթոնիի՝ ԱՄՆ-ի կանանց շարժման կազմակերպիչներից, կենսագրության մոտիվներով)։


== Հեղինակած գրքեր ==
1939 թվականին հրապարակեց «Երաժշտության կառավարությունը» գիրքը (անգլ.՝ The State of Music), որը նրան զգալի ճանաչում բերեց։ Դրան հաջորդեցին «Երաժշտական տեսարան» (անգլ.՝ The Musical Scene, 1945), «Երաժշտության քննադատման արվեստ» (անգլ.՝ The Art of Judging Music,1948) և «Երաժշտական աջ ու ձախը» (անգլ.՝ Music Right and Left,1951) գրքերը։ 1940-1954 թվականներին Թոմսոնը ամերիկյան ամենահայտնի ու հեղինակություն վայելող թերթերից մեկի՝ New York Herald Tribune-ի մրցանակակիր էր։


== Երաժշտություն ֆիլմերի համար ==
Թոմսոնը երաժշտություն է գրել ֆիլմերի համար, այդ թվում «Լուիզիանական պատմություն» (1948) ֆիլմի համար, որի շնորհիվ արժանացել է Պուլիտցերական մրցանակի, նաև թատերական ներկայացումների համար, այդ թվում նաև «Մակբետա»-ի համար, բեմադրված Օրսոն Ուելսի կողմից։ Ուիլիամ Քրիստենսնը նրա «Լիցքավորման կայան» (անգլ.՝ Filling Station) (1954)։ Հետաքրքիր ժանրը, որով աշխատում էր Թոմսոնը, «երաժշտական պարկերներ»-ն է՝ ոչ մեծ պիեսներ, նվիրված ծանոթներին։
Թոմսոնի շուրջը ձևավորված խմբին են պատկանում այդ սերնդի բազմաթիվ լեգենդար երաժիշտներ, ինչպիսիք են Լեոնարդ Բերնսթայնը, Փոլ Բոուլզը և Նեդ Ռորեմը։ Կարծիք կա, որ նրանց միավորում են ոչ միայն երաժշտական ընդհանուր հայացքները, այլ նաև ընդհանուր համասեռամոլությունը։


== Ծանոթագրություններ ==


== Արտաքին հղումներ ==
Վիրջիլ Թոմսոնը դասարան․ամ կայքում(չաշխատող հղում)
Վերոս (ուզուրպատոր)

Վերոս (լատ.՝ Verus, 2-րդ դար - 219), հռոմեական կայսր ուզուրպատոր 219 թվականին։
Վերոսը եղել է ցենտուրիոն և բարձրացել մինչև հռոմեական սենատորի կոչումը։ Վերոսը հենվում էր բանակի վրա կարիերային աստիճանով բարձրանալու ժամանակ և ի վերջո դառնում է III Գալլիական լեգեոնի ղեկավար, որը գտնվում էր Սիրայում և սատարում էր Հելիոգաբալոսին։
Շուտով զինվորները սկսել են դժգոհություն հայտնել Հելիոգաբալոսի կառավարումից, և 218-219 թթ. ձմռանը Վերոսը՝ օգտվելով լեգեոնում ծագած ապստամբությունից, իրեն հռչակել է կայսր։ Հելիոգաբալոսը ճնշել է ապստամբությունը, մահապատժի ենթարկել Վերոսին և ցրել լեգեոնը։ Նա նաև զրկել է լեգեոնի գլխավոր շտաբը՝ Տյուրոս քաղաքը հռոմեական քաղաքացիությունից և մետրոպոլիայի կոչումից։


== Գրականություն ==
Phoebe B. Peacock: «Usurpers under Elagabalus». Verus, De Imperatoribus Romanis.
Մադինա Նալվանգա

Մադինա Նալվանգա (անգլ.՝ Madina Nalwanga, փետրվարի 2, 2000(2000-02-02), Կամպալա, Ուգանդա), ուգանդացի կինոդերասանուհի, ով համբավվել է Դիսնեյ ընկերության «Queen of Katwe» («Քաթվեի թագուհին») ֆիլմի գլխավոր հերոսուհու՝ Ֆիոնայի կերպարը տպավորիչ կերպով մարմնավորելու շնորհիվ։ Ֆիլմը պատմում է Ուգանդայի մայրաքաղաք Կամպալայի Քաթվե թաղամասի հետնախորշերում ապրող ուգանդացի մի աղջկա՝ Ֆիոնա Մուտեսիի մասին, որն ապրուստի միջոցներ հայթայթելու գործում իր ընտանիքին օգնելու նպատակով շախմատ խաղալ է սովորում, դառնում վարպետության թեկնածու։ Այդ դերի ուշագրավ կատարման համար Մադինան 2017 թվականին արժանացել է աֆրիկյան կինոակադեմիայի մրցանակի «Ամենախոստումնալից դերասան» անվանակարգում (մրցանակաբաշխությունն անց է կացվել Նիգերիայի Լագոս քաղաքում)։ Շահել է նաև NAACP Image Award, Women Film Critics Circle Award մրցանակներ, ինչպեսև՝ առաջադրվել է Critics' Choice Movie Award մրցանակով պարգևատրման։
Մադինան ինքն էլ, իր մարմնավորած հերոսուհու՝ Ֆիոնա Մուտեսիի պես, ծնվել ու հասակ է առել Քաթվե թաղամասում և իր աղքատ ընտանիքին ապրուստի միջոցներ հայթայթելու գործում օգնելու նպատակով պատանեկան հասակում բոված եգիպտացորեն է վաճառել Ուգանդայի մայրաքաղաք Կամպալայի փողոցներում։


== Ծանոթագրություններ ==
Հարություն Տեր-Մարգարյան

Հարություն Տեր-Մարգարյան Մկրտչի (հուլիսի 15, 1903(1903-07-15), Թիֆլիս, Ռուսական կայսրություն - փետրվարի 28, 1990(1990-02-28), Մոսկվա, ԽՍՀՄ), հայ խորհրդային մեխանիկ, ավիացիայի ինժեներ, պրոֆեսոր (1953)։ ԽՄԿԿ անդամ 1943 թվականից։


== Կենսագրություն ==
Ավարտել է Արևելյան լեզուների Լազարյան ինստիտուտը (Մոսկվա, 1920), Մոսկվայի բարձրագույն տեխնիկական ուսումնարանը (1926)։ Հայրենական մեծ պատերազմի (1941-1945) տարիներին Տեր-Մարգարյանի գլխավորությամբ Սարատովի կոմբայնների գործարանը կարճ ժամկետում վերասարքավորվել է ավիացիոն գործարանի։ 1946-1957 թվականներին աշխատել է ավիացիոն արդյունաբերության նախարարությունում, 1957-1971 թվականներին՝ ԽՍՀՄ պետպլանում։ 
1947 թվականից դասախոսել է Մոսկվայի ավիացիոն ինստիտուտում։
Աշխատությունները վերաբերում են ինքնաթիռների և ավիացիոն շարժիչների արտադրության նոր տեխնոլոգիական պրոցեսների մշակմանը և ներդրմանը։ ԽՍՀՄ պետական մրցանակներ (1946, 1950)։ Պարգևատրվել է Լենինի 2, Հայրենական պատերազմի I աստիճանի, Աշխատանքային կարմիր դրոշի շքանշաններով։
Էլիա Բրավո-Օլիս

Էլիա Բրավո-Օլիս (իսպ.՝ Helia Bravo-Hollis կամ իսպ.՝ Helia Bravo Hollis, կամ իսպ.՝ Helia Bravo, սեպտեմբերի 30, 1901(1901-09-30), Mixcoac, Benito Juárez, Մեխիկո, Մեքսիկայի Միացյալ Նահանգներ - սեպտեմբերի 26, 2001(2001-09-26)), մեքսիկացի բուսաբան, կակտուսների ականավոր հետազոտող, կենսաբանական գիտությունների դոկտոր։             


== Կենսագրություն ==
Էլիա Բրավո-Օլիսը ծնվել է 1901 թվականի սեպտեմբերի 30-ին։
Նա Մեքսիկայի ազգային ինքնավար համալսարանի կենսաբանական գիտությունների դոկտոր էր։
1927 թվականին Էլիա Բրավո-Օլիսը Կալիֆոռնիայում ուսումնասիրում էր օվկիանոսի կենսաբանությունը։ 1932 թվականին Էլիան Համբուրգում ուսումնասիրում է նախակենսաբանությունը։
Նա օգնական էր աշխատում United States National Herbarium-ում, Վաշինգտոն նահանգում։ Las Cactáceas de México-ի իր ակնառու աշխատանքը միջազգային ճանաչում է բերել Էլիային։
Էլիա Բրավո-Օլիսը մահացել է 2001 թվականի սեպտեմբերի 26-ին։


== Գիտական ​​գործունեություն ==
Էլիա Բրավո-Օլիսը մասնագիտացել էր սերմնավոր բույսերի մեջ։


== Հրապարակումներ ==
El interesante mundo de las cactaceas. Helia Bravo Hollis. — 2. ed. — Mexico, D.F.: Fondo de Cultura Economica, 1999.
Las cactaceas de Mexico; Vol. 3. Helia Bravo-Hollis. — 1. ed. — 1991.
Las cactaceas de Mexico; Vol. 2. Helia Bravo-Hollis. — 1. ed. — 1991.
Las cactaceas de Mexico; Vol. 1. Helia Bravo Hollis. — 2. ed. — 1978.
Las cactaceas de Mexico. Helia Bravo-Hollis. — Mexico: Universidad Nacional Autonoma de Mexico, (1978).
Algunos datos acerca de la vegetacion del estado de Oaxaca. Helia Bravo Hollis.
Las cactaceas de Mexico. Helia Bravo Hollis. — Mexico: Impr. Univ., 1937.
Las cactaceas entre los antiguos mexicanos. Helia Bravo Hollis. — Mexico, 1934.
Observaciones floristicas y geobotanicas en el Valle de Actopan. Helia Bravo Hollis.
Las lemnaceas del Valle de Mexico. Helia Bravo Hollis.
Estudio botanico acerca de las Solanaceas mexicanas del genero Capsicum. Helia Bravo Hollis.
Cactaceas del Canon del Zopilote: contribucion al conocimiento de las cactaceas del Estado de Guerrero. Helia Bravo Hollis.
Las cactaceas de Mexico. Helia Bravo Hollis. — Mexico: Univ. Nacional Autonoma de Mexico.


== Ծանոթագրություններ ==


== Արտաքին հղումներ ==
Helia Bravo Hollis(չաշխատող հղում)(գերմ.)
Literatur von Helia Bravo Hollis (1—10)(չաշխատող հղում)(գերմ.)
Helia Bravo-Hollis(գերմ.)
Literatur von Helia Bravo Hollis (11—13)(գերմ.)
Պաշկովո (այլ կիրառումներ)

Պաշկովո, կարող է վերաբերել՝

Պաշկովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Պաշկովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Ամեոբիազ

Ամեոբիազ վարակիչ հիվանդություն։ Առաջանում է հաստ աղիքները, բերանի խոռոչը, ներքին այլ օրգանները դիզենտերիային ամեոբայով ախտահարվելու հետևանքով։
Ամեոբիազը առաջին անգամ նկարագրել է ռուս գիտնական Ֆ. Լեշը (1875)։ Ամեոբիազի կլինիկապես ամենատարածված ձևն ամեոբային դիզենտերիան է։


== Վարակի հիմնական աղբյուր ==
Վարակի հիմնական աղբյուրը ամեոբիազով հիվանդն է կամ բացիլակիրը, որոնց արտաթորանքի հետ հարուցիչներն ընկնում են արտաքին միջավայր։ Ամեոբան մարդու օրգանիզմն Է անցնում վարակված ջրի և սննդամթերքների հետ, տեղակայվում հաստ աղիքների պատերի լորձաթաղանթում և բազմանում։


== Ախտանիշներ ==
Ախտանիշներն են՝ լուծ (օրվա ընթացքում 10 և ավելի անգամ), աղիքների ցավ, նքոց, լորձահեղուկային կղկղանք։ Չբուժվելու դեպքում հիվանդությունը վեր է ածվում քրոնիկականի և տևում տարիներ՝ առաջ բերելով բարդություններ (լյարդի, թոքերի, սեռական օրգանների ամեոբային թարախակալումներ, քրոնիկական բորբոքումներ)։


== Բուժում ==
Բուժումը՝ դեղորայքային, դիետա, կլիմայաբուժում, թարախակալումների դեպքում՝ վիրահատական։


== Պատկերասրահ ==

		


== Ծանոթագրություններ ==


== Արտաքին հղումներ ==
Amoebiasis - Centers for Disease Control and Prevention
Amoeba infection symptoms Archived 2012-08-14 at the Wayback Machine.
Խորաձոր (գետ)

Խորաձոր, գետակ Հայաստանի Գեղարքունիքի մարզում, Գետիկի ձախակողմյան օժանդակը։ Սկիզբ է առնում Պուտաքար լեռան արևելյան լանջերից և Մարտուն գյուղից 2,5 կմ հյուսիս-արևմուտքում ձախից միախառնվում մայր գետին։ Երկարությունը՝ 6 կմ։


== Ծանոթագրություններ ==
Վորգոլ (գյուղ, Կրոլևեցի շրջան)

Վորգոլ (ուկրաիներեն՝ Воргол), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Վորգոլ գյուղում բնակվում էր 284 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեներայի ծնունդը (նկար, Կաբանել)

Անվան այլ կիրառումների համար տե՛ս՝ Վեներայի ծնունդը (այլ կիրառումներ)«Վեներայի ծնունդը» (ֆր.՝ La Naissance de Vénus), ֆրանսիացի նկարիչ, ակադեմիզմի կարկառուն ներկայացուցիչ Ալեքսանդր Կաբանելի (Alexandre Cabanel, 1823-1889) վրձնին պատկանող նկար։ Կտավը ստեղծվել է 1863 թվականին։ Այժմ այս ստեղծագործությունը պահպանվում և ցուցադրվում է Փարիզի Օրսե թանգարանում։ Նկարի չափերն են՝ 130 × 225 սմ
:


== Պատմություն ==
Նկարիչ Ալեքսանդր Կաբանելն այս ստեղծագործությունը վրձնել է 1863 թվականին։ Առաջին անգամ այն հասարակության համար ցուցադրվել է Փարիզյան սալոնում նույն թվականին։ Կտավն այստեղ մեծ հաջողություններ արձանագրեց։ «Վեներայի ծնունդը» նկարն անվանեցին այդ սալոնի «ցուցադրության մեխը»։ Ավելին, նրան ոչ պաշտոնական անվանեցին «Վեներայի սալոն», քանի որ բացի սրանից, մի շարք Վեներա աստվածուհիների կտավներ նույնպես ցուցադրվում էին այդտեղ։ Հենց սալոնից «Վեներայի ծնունդը» ստեղծագործությունը ձեռք բերեց Ֆրանսիայի կայսր Նապոլեոն III-ն իր անձնական հավաքածուի համար։
Այդ ժամանակ ֆրանսիացի գրող Էմիլ Զոլան «Վեներայի ծնունդը» կտավի մասին այսպես է արտահայտվել.


== Նկարագիր ==
Նկարի սյուժեի հիմքում ընկած է դիցաբանական այն պատումը, որը նվիրված է Աֆրոդիտեի (կամ Վեներայի) ծննդյանը։ Վերջինս ծնվել է մերկ վիճակում ծովային փրփուրից։ Դիցաբանական սյուժեի օգտագործումը «Վեներայի ծնունդը» ստեղծագործության մեջ հեղինակին տվեց հնարավորություն, որպեսզի կտավի ստեղծման մեջ կիրառի էրոտիզմի տարրեր՝ չվիրավորելով հասարակության բարոյական սկզբունքները։
1896 թվականին նկարը փոխանցվեց Լուվրին։ 1881 թվականից մինչև 1923 թվականը այն գտնվում էր Փարիզի Լյուքսեմբուրգյան այգու թանգարանում։ Դրանից հետո՝ 1923 թվականից մինչև 1978 թվականը կրկին Լուվրում։ 1978 թվականին նկարը փոխանցվեց Օրսե թանգարանին, որտեղ այն հանգրվանում է ցայսօր։
1875 թվականին Ալեքսանդր Կաբանելը նկարեց «Վեներայի ծնունդը» կտավի փոքրացված տարբերակը (106 × 182,6 սմ
), որն այսօր պահպանվում և ցուցադրվում է Նյու Յորքի Մետրոպոլիտեն թանգարանում։


== Տե՛ս նաև ==
Վեներա Անադիոմենա (Տիցիանի նկար)


== Ծանոթագրություններ ==


== Արտաքին հղումներ ==
The Birth of Venus, 1863, Alexandre Cabanel, Google Art Project, www.googleartproject.com
Fiche du musée d'Orsay
Խորվաթները Սերբիայում

Խորվաթները Սերբիայում համարվում են ազգային փոքրամասնություն։ Ազգային փոքրամասնության կարգավիճակ ստացել է 2002 թվականին ։ Ըստ 2011 թվականի մարդահամարի, Սերբիայում բնակվում են 57 900 խորվաթներ, որոնցից 54 785 մարդ՝ Վոևոդինայում և Բելգրադում։


== Ժողովրդագրություն ==

Սերբիայի խորվաթների համար պոպուլյացիոն աճը բնորոշ էր  մինչև 1960-ական թվականները, ապա թվային կրճատումը կապված է բնական աճի դանդաղեցմամբ, արտագաղթի և էթնիկ պատկանելության փոփոխությամբ։ Մարդահամարի տվյալներով՝ 1948 թվականին Սերբիայում ապրում էր 169 864 մարդ, իսկ ըստ 1991 թվականի մարդահամարի՝ 105 406 խորվաթական ազգության անձինք, որ կազմել է 2,6 %, իսկ 1,1 %-ը կազմել է Սերբիայի բնակչությունը։
Հարավսլավիայի  բնակչության մարդահամարի ժամանակ  1948-1991 թվականների ժամանակահատվածում խորվաթներին վերագրել են և բունևների և շոկցիների էթնիկ խմբերը։ Այս պահին, շատ շոկցիներ իրենց համարում են խորվաթներ, իսկ բունևների մեծ մասը իրեն համարում է առանձին էթնոս։
1991 թվականից հետո տեղի է ունենում Սերբիայի խորվաթական բնակչության թվաքանակի կտրուկ նվազում, որը Հարավսլավիայի պատերազմների հետ կապված լարվածություն է առաջացնում ազգամիջյան հարաբերություններում, և, առաջին հերթին, Խորվաթիայի պատերազմում։ 1992 թվականի ամռանը 10 000-ից ավելի խորվաթներ Վոևոդինայից փոխանակել են իրենց անշարժ գույքը Խորվաթիայի սերբերի անշարժ գույքի հետ և, ընդհանուր առմամբ, շուրջ 20 000 խորվաթների լքել են Սերբիան։ Ըստ Վոևոդինայի խորվաթների Ժողովրդավարական դաշինքի  ներկայացուցիչների պնդումների այդ ընթացքում Սերբիան լքել են ավելի քան 50 000 խորվաթներ։
Խորվաթները Սերբիայում կենտրոնացած են հիմնականում Վոևոդինայի ինքնավար երկրամասում, որտեղ, ըստ 2011 թվականի մարդահամարի ապրում էին 47 033 կամ 81,2 % Սերբիայի խորվաթները։ Առավելագույն խորվաթական բնակչությունը գերակշռուում է Վոևոդինայում, որտեղ 1961 թվականին եղել են՝ 19, 1981 թվականին՝ 18, 1991 թվականին՝ 12: Կոսովոյի և Մետոխիայում 1961 և 1981 թվականներին 7 բնակավայրերում գերակշռում էին խորվաթները, իսկ Կենտրոնական Սերբիայում  նման բնակավայրեր ընդհանրապես չեն եղել։
 Սերբիայում խորվաթների թվաքանակը


== Լեզու ==
Խորվաթերենը Վոևոդինայի ինքնավար երկրամասի պաշտոնական լեզուն է։


== Տես նաև ==
Սերբիայի վիճակագրություն
Խորվաթներ
Խորվաթները Վոևոդինայում


== Ծանոթագրություններ ==